CELEX: 32011R1114
Language: et
Date: 2011-11-04 00:00:00
Title: Komisjoni rakendusmäärus (EL) nr 1114/2011, 4. november 2011 , millega tunnistatakse kehtetuks määrus (EÜ) nr 601/2008 Gabonist imporditud ja inimtoiduks ettenähtud teatavate kalandustoodete suhtes kohaldatavate kaitsemeetmete kohta EMPs kohaldatav tekst

5.11.2011   
            
            
               ET
            
            
               Euroopa Liidu Teataja
            
            
               L 288/23
            
         KOMISJONI RAKENDUSMÄÄRUS (EL) nr 1114/2011,
   4. november 2011,
   millega tunnistatakse kehtetuks määrus (EÜ) nr 601/2008 Gabonist imporditud ja inimtoiduks ettenähtud teatavate kalandustoodete suhtes kohaldatavate kaitsemeetmete kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 53 lõike 1 punkti b,
   ning arvestades järgmist:
   
               (1)
            
            
               Komisjoni määrus (EÜ) nr 601/2008 (2) kehtib teatavate Gabonist imporditud ja inimtoiduks ettenähtud kalandustoodete suhtes. Sellega nähakse ette laboratoorsed kontrollid kõigile sellistele kalandustoodete saadetistele, et tagada kinnipidamine raskemetallide ja sulfitite lubatud piirnormidest, mis on sätestatud vastavalt 19. detsembri 2006. aasta määruses (EÜ) nr 1881/2006, millega sätestatakse teatavate saasteainete piirnormid toiduainetes, (3) ning Euroopa Parlamendi ja nõukogu 20. veebruari 1995. aasta direktiivis 95/2/EÜ toiduainetes kasutatavate lisaainete (välja arvatud värv- ja magusainete) kohta (4). Need kaitsemeetmed kehtestati pärast seda, kui ühenduse 2007. aasta kontrollkäigu tulemusena avastati Gaboni seiresüsteemis olulisi puudusi.
            
         
               (2)
            
            
               Toidu- ja Veterinaaramet viis Gabonis 2010. aasta juulis läbi järelkontrolli, et hinnata liitu eksporditavate kalandustoodete tootmisel kehtivat seiresüsteemi. Kontrollijate rühm täheldas õigusaktide kvaliteedi, ametlike kontrollimenetluste ja laboratooriumide töö paranemist. Tehti mitmeid ettepanekuid, mida Gabon seejärel ellu rakendas. Lisaks esitab Gabonis läbiviidud ekspordieelne kontroll nüüd asjakohaseid tagatisi, et lubada inimtoiduks ettenähtud kalandustoodete importi liitu.
            
         
               (3)
            
            
               Kuna määrusega (EÜ) nr 601/2008 ettenähtud kontrolle ei ole enam vaja, tuleb see määrus kehtetuks tunnistada.
            
         
               (4)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrus (EÜ) nr 601/2008 tunnistatakse kehtetuks.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. november 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 31, 1.2.2002, lk 1.
   
      (2)  ELT L 165, 26.6.2008, lk 3.
   
      (3)  ELT L 364, 20.12.2006, lk 5.
   
      (4)  EÜT L 61, 18.3.1995, lk 1.